EK HOOR JOU KRAAIE, TEMÜJIN.
SplinterDrome » Afrikaanse Gedigte » EK HOOR JOU KRAAIE, TEMÜJIN.
1 EK HOOR JOU KRAAIE, TEMÜJIN. on Sun Dec 04, 2011 12:21 pm
In n grasveld Savannah
lê jou verlore graf.
n Mongoolse moordkarma
jou ewigdurende staf.
Stille siele, so veertig miljoen,
selfs jou eie broer weggedoen,
gebore met bloed in jou hand,
Genghis ons jou verenigde land.
Ek ken jou bitter versoening,
jou vals demokrasie verbloeming,
jou donker, onbepaalde belasting,
jou diep-sigies aantasting.
Ek, oorwonne, verslaan. . .
Had eens op n kruispad gestaan,
had vir geregtigheid geveg. . .
Vir n nuwe gesame weg.
sien ek jou daarbo, alleen,
hoor ek weer siele wat ween,
sien hoe kom die bloedreën
en die honger, honger kraaie.
2 Re: EK HOOR JOU KRAAIE, TEMÜJIN. on Sun Dec 04, 2011 8:08 pm
baie baie dramaties Boemelaar,... en ek plaas jou voetnota by ter verklaring alhoewel ek soos Mellet ook glo om nooit voetnota's te plaas dink ek tog in hierdie geval gaan ek dit plaas aangesien die gedig onder bespreking was gisteraand saam n vriend:
(voetnota: Genghis Kahn, gedoop Temüjin, het deur 40 miljoen sterftes die Mongoolse stamme verenig deur oorlog, moord en verraad. Hy het selfs sy half broer en beste vriend vermoor. Hy is gebore met n bloedklont in sy hand wat volgens sy land se legendes n teken van n groot leier is. Na sy dood is hy in n ongemerkte graf begrawe.
Die gedig trek n paralel met sy vereniging van sy land en wat gebeur het in Suid Afrika vanuit die vorige bestek se oogpunt en dat die bloed steeds vloei soos baie figuurlike instellings en regte in die land voortdurend "vermoor" word en die kraaie op die karkasse voer. Dus n melodramatiese kyk na die onderdrukking van n minderheid met bloed deurdrenkte toekoms, oftewel die dood van die minderheidsgroep se jeug se toekoms.)